b'\n_START_ARTICLE_\nSuha te\xc5\xbea\n_START_PARAGRAPH_\nSuha te\xc5\xbea je masa snovi, pripravka, materiala ali organizma brez vsebnosti vode. Pri dolo\xc4\x8danju suhe te\xc5\xbee se dele\xc5\xbe vode umetno odstrani.\n_START_SECTION_\nUporaba\n_START_PARAGRAPH_\nSuha te\xc5\xbea biomase se kot koli\xc4\x8dina veliko uporablja predvsem na podro\xc4\x8djih kemije, biologije in fizike, saj na teh podro\xc4\x8djih ve\xc4\x8dkrat pride do situacij, ko nas zanimajo dolo\xc4\x8dene lastnosti neke snovi, materiala, pripravka ali organizma in dele\xc5\xbe vode, ki ga le te vsebujejo, onemogo\xc4\x8da dostop do pravilnih rezultatov._NEWLINE_Za primer, v vsakem organizmu se lahko dele\xc5\xbe vode stalno spreminja, zato dolo\xc4\x8damo biomaso v enotah suhe te\xc5\xbee biomase (gramih, kilogramih, ...). Dobimo jo po su\xc5\xa1enju sve\xc5\xbee biomase na temperaturi 100 \xc2\xbaC, vse dokler ne dobimo stalne te\xc5\xbee. Ta te\xc5\xbea je suha te\xc5\xbea biomase._NEWLINE_Veliko vlogo igra tudi pri dolo\xc4\x8danju kalori\xc4\x8dnih vrednosti materialov ali snovi, to pa ravno zaradi tega, ker se lahko v istem materialu ali snovi dele\xc5\xbe vode bistveno spreminja. Uporablja se tudi v medicini in farmaciji.'